દરેક ક્ષેત્રમાં મહિલાઓ આગળ આવી રહી છે પરંતુ મહિલાઓ માટે ચેલેન્જિસ પણ ખૂબ હોય છે ત્યારે તેનો સામનો કેવી રીતે કરવો જોઈએ એ અંગે સરોજકુમારી કહે છે, ‘આપણો સમાજ પહેલેથી પુરુષપ્રધાન છે જેથી મહિલાઓને આગળ આવવાની તક ખૂબ ઓછી હોય છે પણ હવે સમય બદલાયો છે. મહિલાઓ પણ અભ્યાસ, કારકિર્દી અને પોતાના જીવન અંગે ખૂબ સભાન રહીને નિર્ણય લે છે. જાહેર જીવનમાં પણ મહિલા માટે અનેક ચેલેન્જિસ હોય છે અને તેમણે તેમની કાબેલિયત પુરવાર કરવી પડે છે. મહિલાઓની વિશિષ્ટતા એ હોય છે કે તેઓ ખૂબ સેન્સિટિવ હોય છે, કોઈપણ પરિસ્થિતિને સારી રીતે એન્ટિસિપેટ કરી શકે છે. સમય અને સંજોગ મુજબ નિર્ણય લેવામાં મહિલા અધિકારી ઘણા પાસાઓ પર નજર રાખે છે. મહિલાઓ પાસે કુદરતી વિશિષ્ટ શક્તિ છે એમ કહી શકાય જે તેને સચોટ નિર્ણય લેવામાં મદદ કરે છે.